**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 4**

Днес **28.12.2023г**. /четвъртък/ от 10.00 часа в заседателната зала на Община Никопол се проведе **четвъртото** заседание на Общински Съвет – Никопол.

На заседанието присъстват: общинските съветници, Кмета на Община Никопол – Емил Цеков, зам. кмета на общината Ахмед Ахмедов, специалисти от общинска администрация, кметове и кметски наместници на населените места от община Никопол.

Заседанието се председателства от Ивелин Савов – Председател на ОбС – Никопол, протоколчик – Ралица Александрова – техн.сътрудник в ОбС – Никопол.

Ив.Савов: Уважаеми общински съветници, уважаеми г-н Цеков, на основание чл.23, ал.4, т.1 от ЗМСМА, откривам четвъртото по ред заседание на Общински съвет – Никопол.

Имаме кворум, от 13 общински съветника в залата присъстват 13 общински съветника, отсъстващи няма.

Искам да поздравя всички с настъпващите празници и да ви пожелая здраве на вас и вашите семейства.

Колеги, материалите са Ви раздадени с проекта за дневен ред, проведоха се и първите комисии, на които бяха разгледани докладните и се отговори подробно на въпросите които имахте.

Имате ли предложения, допълнения и съображения по така представения проект за дневен ред?

Виждам че няма такива, моля гласувайте проекта за дневен ред.

ГЛАСУВАЛИ - 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

ОБЩИНСКИ СЪВЕТ - НИКОПОЛ ПРИЕ СЛЕДНИЯ

**ДНЕВЕН РЕД:**

**1.**Докладна записка **относно:**Наредба за изменение на Наредба № 36 за определяне размера на местните данъци на територията на община Никопол, приета с Решение № 115/26.08.2020 г. на Общински съвет – Никопол.

Вносител: Кмет на общината

**2**.Докладна записка **относно:**  Одобряване на план-сметка за определяне на необходимите разходи за дейностите по чл. 66, ал. 1 от Закона за местните данъци и такси /ЗМДТ/ за всички населени места на територията на община Никопол за **2024** година.

Вносител: Кмет на общината

**3.**Докладна записка **относно:** Определяне размера на таксата за битови отпадъци в Община Никопол в сила от **01.01.2024 г**..

Вносител: Кмет на общината

**4.**Докладна записка **относно:** Утвърждаване на маршрутните разписания на линиите от общинската транспортна схема и даване на съгласие да се проведе процедура за възлагане на обществен превоз на пътници по утвърдени маршрутни разписания от общинската, областната, и републиканската транспортна схема от квотата на Община Никопол по обособени позиции по реда на Закона за обществените поръчки.

Вносител: Кмет на общината

**5.**Докладна записка **относно:** Промяна на одобрения застроителен и регулациония план на централна градска част и допускане изработване на ПУП-ПРЗ(подробен устройствен план – план за регулация и застрояване) за изменение на действащия регулационен план на гр. Никопол на основание заявление с вх. № 26-522 от 08.12.2023 г..

Вносител: Кмет на общината

**6.**Докладна записка **относно:** Даване на съгласие за възлагане изготвяне на пазарна оценка от независим оценител и разпореждане с недвижим имот – частна общинска собственост, представляващ: полумасивна едноетажна сграда "Работилница" с площ от 95.00 кв.м. /деветдесет и пет квадратни метра/, находящ се в УПИ VII - 329 /седем римско, триста двадесет и девет арабско/ в строителен квартал 59 /петдесет и девет/ по регулационния план на с. Новачене, община Никопол, одобрен със Заповед № 524 от 14.03.1968 г., актуват с АОС № 5293 от 16.11.2023 г..

Вносител: Кмет на общината

**7**.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Отношение взеха:

С.Стефанов: Преди да започнете искам да внеса малко разяснения. Знаете, че вдигането на местните данъци и такси е необходимо и води до повишаване на качеството на услугите, както и на живот. От 2017 година до сега не сме правили увеличение на данъците. Затова правим едно поносимо увеличение от около 30 лева на домакинство. Минималните заплати и пенсиите се увеличиха през тези години значително и смятам, че няма да е в тежест това увеличение. В бюджета няма да има по-благоприятни мерки, които да компенсират местните дейности. Това се отнася и за план-сметката и такса битови отпадъци/ТБО/, те касаят местните приходи. Недостига за ТБО е значителен, други общини компенсираха този недостиг. Ние не сме го правили през годините, но достигнахме етап на компенсиране. От 01.01.2025 година начина, принципа на изчисляване ще бъде променен.

Л.Мачев: Слушах внимателно г-н Стефанов, нещата които казва са от професионална гледна точка, той се грижи за финансите на общината. Колкото този акт е икономически толкова е политически. Думите ми са към кмета на общината. Пенсията от 01.01.2024г. ще бъде 580 лев, но предстои най-тежката финансова година, не само в България, но и в други страни. Г-н кмете, 46% като процент е стряскащо и не толкова като нетна стойност. Но поинтересувайте се с тази дерогация ще скочат цените на много стоки и услуги. С този акт който предприемате, за събирането на едни 60 хил. лв., за мен не си струва. С тези пенсии ще трудно на хората. */цитира от докладната записка размера на пенсиите през годините/.* Правим вътрешна инфлация, ТБО са целеви средства. Тези неща не трябва да се приемат, оставете да мине и тази година. Тези 60 хил. лв. са антисоциален ход спрямо хората. */Говори подробно за това да не се вдигат данъците, спрямо пенсиите и заплатите на хората в община Никопол и че е ляво мислещ човек/.*

М.Сакаджиев: Г-н Мачев е ляво изявен политик, а стои от дясно. Като чуем за увеличение на ТБО е голям проблем за политиците. Всички кметове искат редовно почистване на контейнерите, имаме регионално ДЕПО при нас, трябва да мислим за финансовото състояние на общината. Имаше кампания в общината и трябва да продължи с това да обясняваме на хората, че зелената маса не хвърля в контейнерите, а на определени за това места. Това става компост, който струва пари. Става така, че се образуват нерегламентирани сметища и трябва да се глобява за това. Ние трябва да сме ангажирани с бюджета и общината и да обясняваме на хората защо е това увеличение. Искам да благодаря на Правителството които гласуваха проектни предложения за близо 9 мил. лв.. От капиталовата програма ще спестим доста пари. Ние от групата на ДПС, ще подкрепим това предложение.

Кр.Халов: /*Чете от докладната за направените сравнения*/. Увеличение на данъците за жителите на населените места от общината с 50%, а не в Никопол. Увеличение на пенсии и заплати, това е като мотив за увеличение на данъците. Увеличен бюджет, което е хубаво за инфраструктура…Сравняваме общината с други общини. Но колко са инвеститорите тук, работодателите, безработицата? Няма от къде да намерим тези средства, е малко несериозно да го твърдите. Колко са средствата г-н Стефанов за зимната поддръжка на общината, мисля че са около 60 хил. лв. Ами от миналата година за опясъчаване, което не се наложи, са заложени 60 хил. лв., ето ти ги….*/Ахмедов прекъсва Халов/*

Ст.Стефанов: Да поясним, че тези 60 хил. лв. са целеви средства и съгласно Закона за държавния бюджет са само и единствено за целево предназначение. Ако се загледате в таблицата колко са за едно домакинство 46% звучи доста. Но за едно с.Евлогиево например са 6 лева годишно, за с.Черковица са 15 лева и това е на годишна база. Всички примери са пред вас. Като проценти е стряскащо, но вижте ги като суми. Това не е наказание за хората, това се връща при тях като обществена потребност.

А.Пашала: Малко инвеститори, голяма безработица,,, но това не е от сега, не трябва това да е мотив. Ако дойде инвеститор и проведе подбор за работници, ние имаме ли ги? Всеки иска да му е чисто, контейнерите да са на късо разстояние, да се мият улиците. Всичко това е свързано с разходи от страна на общината.

Е.Екремов: Да това е тежък момент, без да съм ляво ориентиран политик. Г-н Стефанов обясни подробно, г-н Халов обясни, че нямаме зима. Аз имам въпрос към г-н Стефанов. С колко дофинансираме събирането на отпадъци за 2023г. и за последните 4 години сумарно?

Ст.Стефанов: Около 120 – 130 хил.лв.

Е.Екремов: Това значи ли, че отиваме към фалит ако продължаваме по този начин? Това сочат числата, така ли да разбираме? И с тези 60 хил. лв., хората да са солидарни с общината за да оцелеем финансово.

Ст.Стефанов: */отговаря/*

Цв.Андреев: Осъзнавам, че е най-неподходящия момент за увеличение на данъците, но никога няма да има подходящ момент. Мен ме интересува нетната стойност. Да общината е с голяма безработица, но това са суми на годишна база. Това е пасив който и най-бедните могат да платят. Това са пари които ще са финансова стабилност на общината. Ние от групата на БСП ще подкрепим. Хората искат от нас качество, себеотдайност. За тях няма да е проблем.

Е.Екремов: Да благодарим на предишното ръководство, че се справи в тези ковид кризи и безработица. Сега на нас се падна да пием тази горчива глътка. За 4 години общината не натовари хората допълнително и устиска да не вдига данъците, но явно сега е момента за това.

С.Бинбашиев: Това което правим е с голяма отговорност. Всичко което чух до сега върви в една посока. Ще ви кажа прякото ми наблюдение по кварталите на Никопол. На много невъзможни места се поставиха контейнери, светят крушки. Хората искат от нас качествено обслужване, но всяко нещо е свързано със средства. И аз се увлякох от процента, но като сума е малка 10-15 лева. Искам да има контрол от общинска администрация, да се следи и глобява този който си хвърля боклука на нерегламентирани сметища. Багера чисти през ден, камиона и той. Работата на този контрольор е да въвежда ред, за да не се харчат допълнителни средства.

Кр.Халов: Г-н Бинбашиев, данъците се увеличават само по селата, не се увеличават в град Никопол. Защо не се увеличат данъците в град Никопол? Честита Коледа на жителите на населените места.

Е.Екремов: Вдигат се в населените места, защото в Никопол са дигнати и се изравняват. 242 хил. лв. дофинансира общината. Това са подхвърляния е несериозно изказване. Никопол плаща повече от години.

А.Ахмедов: Не трябва да създаваме разделение на селата с града. Правим всичко заедно. Центъра на града е с по-голямо обслужване и съответно по-голям данък. Не трябва да сравняваме центъра със селата. Ние сме длъжни на хората от селата и сме работили по това „периферията“, както ние казваме, да се подобрява. С 10-15 лева ще се вдигне такса сгради и такса смет с толкова, общо около 30 лева годишно. Утре на сесията в Белене ще предложат увеличение на ТБО с 12%, при 10,50%. Вие като семейни хора си имате бюджет, така и ние като община си имаме бюджет. Държавата ни държаха до последно на каишка, те си правят своята политика. Не увеличихме данъчните оценки на имотите. Ако следващата година се променят данъчните Закони, ще смъкнем аналога от 4,4 може да слезем на 0,5, това зависи от данъчните оценки. Недостига от средства е много голям и ние трябва да компенсираме този недостиг. Никопол е на ръба, затова не вдигаме данъците тук. Трябва да сме толерантни към всички населени места. /*Говори с подробности и за данък МПС и т.н./*

Л.Мачев: Имам чувството, че говорим едно и също нещо по различен начин. Тези 60 хил. лв. не са нужни, от догодина ще станат промени, като проценти звучи стряскащо…Правя предложение да прекратим дебата и да преминем към гласуване.

Ив.Савов: Колеги, гласуваме процедурното предложение на г-н Мачев, моля гласувайте.

ГЛАСУВАЛИ - 13 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – 1 СЪВЕТНИК

Колеги, гласуваме проекта за решение */чете проекта за* *решение/.*

На основание чл. 7, ал. 2 и чл. 8 от ЗНА, във връзка чл. 21, ал. 1, т. 23 и ал. 2 от ЗМСМА, във връзка чл. 1, ал. 2 от ЗМДТ, както и на основание чл. 76, ал. 3 и чл. 79 от АПК, Общински съвет- Никопол прие следното

**Р Е Ш Е Н И Е:**

**№ 37/28.12.2023г.**

1. Общински съвет – Никопол приема Наредба за изменение на Наредба № 36 за определяне размера на местните данъци на територията на община Никопол, приета с Решение № 115/26.08.2020 г. на Общински съвет – Никопол, представляваща Приложение № 1 към настоящото решение.

ГЛАСУВАЛИ - 13 СЪВЕТНИКА

„ЗА“ – 8 СЪВЕТНИКА

„ПРОТИВ“ – 3 СЪВЕТНИКА

„ВЪЗДЪРЖАЛИ СЕ“ – 2 СЪВЕТНИКА

Приложение №1

**Наредба за изменение на Наредба № 36 за определяне размера на местните данъци на територията на община Никопол, приета с Решение № 115/26.08.2020 г. на Общински съвет – Никопол.**

§.1. **В Раздел I “Данък върху недвижими имоти”, чл. 14 се правят следните изменения:**

**Досегашен текст:**

**Чл.14.** Размерът на данъка върху недвижимите имоти се определя както следва:

**(1)** За физическите лица;

**1.** Данъкът върху недвижимите имоти на територията на гр. Никопол – собственост на физически лица е в размер на **4,4 на хиляда** върху данъчната оценка на недвижимия имот.

**2.** Данъкът върху недвижимите имоти на територията населените места на с. Бацова махала, с. Санадиново, с. Новачене, с. Асеново, с. Дебово, с. Муселиево, с. Евлогиево, с. Жернов, с. Черковица, с. Драгаш войвода, с. Въбел, с. Любеново, с. Лозица, - собственост на физически лица е в размер на **3,0 на хиляда** върху данъчната оценка на недвижимия имот.

**(2)** Данъкът върху недвижимите имоти на територията на община Никопол, в т.ч. гр. Никопол, с. Бацова махала, с. Санадиново, с. Новачене, с. Асеново, с. Дебово, с. Муселиево, с. Евлогиево, с. Жернов, с. Черковица, с. Драгаш войвода, с. Въбел, с. Любеново и с. Лозица – собственост на юридически лица е в размер на **3,6 на хиляда** върху данъчната оценка на недвижимия имот.

**Придобива следното съдържание:**

**Чл.14.** Размерът на данъка върху недвижимите имоти се определя както следва:

**(1)** За физическите лица;

**1.** Данъкът върху недвижимите имоти на територията на гр. Никопол – собственост на физически лица е в размер на **4,4 на хиляда** върху данъчната оценка на недвижимия имот.

**2.** Данъкът върху недвижимите имоти на територията населените места на с. Бацова махала, с. Санадиново, с. Новачене, с. Асеново, с. Дебово, с. Муселиево, с. Евлогиево, с. Жернов, с. Черковица, с. Драгаш войвода, с. Въбел, с. Любеново, с. Лозица, - собственост на физически лица е в размер на **4,4 на хиляда** върху данъчната оценка на недвижимия имот.

**(2)** Данъкът върху недвижимите имоти на територията на община Никопол, в т.ч. гр. Никопол, с. Бацова махала, с. Санадиново, с. Новачене, с. Асеново, с. Дебово, с. Муселиево, с. Евлогиево, с. Жернов, с. Черковица, с. Драгаш войвода, с. Въбел, с. Любеново и с. Лозица – собственост на юридически лица е в размер на **4,4 на хиляда** върху данъчната оценка на недвижимия имот.

§.2. **В Раздел III “Данък при придобиване на имущества по дарение и по възмезден начин”, чл. 34 се правят следните изменения:**

**Досегашен текст:**

**Чл.34. (1)** При дарение на имущество, както и в случаите по чл. 31, ал. 2 от наредбата, данъкът се начислява върху оценката на прехвърляното имущество в размер на:

**1.** **0,8 на сто** – при дарение между братя и сестри и техните деца;

**2.** **5,0 на сто –** при дарение между лица извън посочените в буква "т.1".

**3.** **3,5 на сто** – при придобиване на недвижими имоти и ограничени вещни права върху тях по давност.

**(2)** При възмездно придобиване на имущество данъкът е в размер **3,0 на сто** върху оценката на прехвърляното имущество, а при замяна - върху оценката на имуществото с по-висока стойност.

**(3)** За моторните превозни средства данъкът се заплаща върху застрахователната им стойност.

**(4)** При делба на имущество, когато притежаваният преди делбата дял се уголемява, данъкът се начислява върху превишението.

**Придобива следното съдържание:**

**Чл.34. (1)** При дарение на имущество, както и в случаите по чл. 31, ал. 2 и ал. 3 от наредбата, данъкът се начислява върху оценката на прехвърляното имущество в размер на:

**1.** **0,8 на сто** – при дарение между братя и сестри и техните деца;

**2.** **6,6 на сто –** при дарение между лица извън посочените в буква "т.1".

**3. 6,6 на сто** – при придобиване на недвижими имоти и ограничени вещни права върху тях по давност.

**(2)** При възмездно придобиване на имущество данъкът е в размер **3,0 на сто** върху оценката на прехвърляното имущество, а при замяна - върху оценката на имуществото с по-висока стойност.

**(3)** За моторните превозни средства данъкът се заплаща върху застрахователната им стойност.

**(4)** При делба на имущество, когато притежаваният преди делбата дял се уголемява, данъкът се начислява върху превишението.

**Преходни и Заключителни разпоредби**

§3. Настоящата Наредба за изменение на Наредба № 36 за определяне размера на местните данъци на територията на община Никопол, приета с Решение № 115/26.08.2020 г. на Общински съвет – Никопол, влиза в сила, считано от 01.01.2024 г.

**ПО ВТОРА ТОЧКА ОТ ДНЕВНИЯ РЕД**

Без дебат.

Ив.Савов: Колеги, гласуваме проекта за решение */чете проекта за* *решение/.*

На основание чл. 21, ал. 1, т. 23 от Закона за местното самоуправление и местната администрация, чл. 66, ал. 1 от Закона за местните данъци и такси и чл. 65 от Закона за управление на отпадъците, Общински съвет- Никопол прие следното

**Р Е Ш Е Н И Е:**

**№ 38/28.12.2023г.**

**1.**Общински съвет – Никопол одобрява План-сметка за необходимите разходи за дейностите по чл. 66, ал. 1 от ЗМДТ на Община Никопол за **2024** година, съгласно Приложение № 1, която е неразделна част от настоящото решение.

**2.**Общински съвет – Никопол възлага на Кмета на Община Никопол да управлява одобрената план-сметка за **2024** година.

ГЛАСУВАЛИ - 13 СЪВЕТНИКА

„ЗА“ – 8 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – 5 СЪВЕТНИКА

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  | Приложение № 1 | |  |  |  |  |
|  | **ПЛАН-СМЕТКА ЗА НЕОБХОДИМИТЕ РАЗХОДИ ЗА ДЕЙНОСТИТЕ ПО ЧЛ. 66, АЛ. 1 ОТ ЗМДТ НА ОБЩИНА НИКОПОЛ ЗА 2024 ГОДИНА** | | |  |  |  |  |  |
|  |  |  |  |  |  |  |  |  |
| **№ по ред** | **Наименование на услугата/дейността** | **Мярка/бр/т** | **Единична цена в лева** | **Сума в лева** |  |  |  |  |
| **І.** | **"Осигуряване на съдове за съхраняване на битовите отпадъци"** |  |  |  |  |  |  |  |
| **1.** | Резервни части, ремонт и поправка на съдовете за отпадъци |  |  | 3000,00 |  |  |  |  |
| **2.** | Закупуване на контейнери за битови отпадъци 1.1куб. м./1100л .- тип "Бобър" -бр | 40,00 | 780,00 | 31200,00 |  |  |  |  |
| **3.** | Закупуване на контейнери за битови отпадъци 4куб. м./4000л. - бр | 10,00 | 3300,00 | 33000,00 |  |  |  |  |
| **4.** | Контейнери за строителни отпадъци - бр. | 5,00 | 2000,00 | 10000,00 |  |  |  |  |
|  | **Всичко:** |  |  | **77200,00** |  |  |  |  |
| **ІІ.** | **"Събиране, включително разделно на битовите отпадъци и транспортирането им до депа или други инсталации и съоръжения за третирането им"** |  |  |  |  |  |  |  |
| **1.** | Събиране и транспортиране на битовите отпадъци от жилищните и нежилищните имоти на граждани и предприятия, поподащи в границите на организираното сметосъбиране и сметоизвозване |  |  | 283200,00 |  |  |  |  |
| **2.** | Разделно събиране на биоотпадъци |  |  | 7000,00 |  |  |  |  |
| **3.** | Сметоизвозващ камион за 4 куб. м. втора употреба |  |  | 180000,00 |  |  |  |  |
| **4** | Самоучастие 20% за закупуване на нов Сметоизвозващ камион за 4 куб. м. от ОП |  |  | 95000,00 |  |  |  |  |
|  | **Всичко:** |  |  | **565200,00** |  |  |  |  |
| **ІІІ.** | **"Проучване, проектиране, изграждане, поддържане, експлоатация, закриване и моноторитг на депата за битови отпадъци или други инсталации или съоръжения за обезвреждане, рециклиране, компостиране, анаеробно разграждане и друго третиране и оползотворяване на битови отпадъци, отчисления по чл. 60 и чл. 64 от Закона за управление на отпадъците"** |  |  |  |  |  |  |  |
| **1.** | Отчисления по чл. 60 от Закона за управление на отпадъците за регионално депо І клетка за тон | 1500 | 15,96 | 23940,00 |  |  |  |  |
| **2.** | Отчисления по чл. 64 от Закона за управление на отпадъците за тон | 1500 | 47,50 | 71250,00 |  |  |  |  |
| **3.** | Експлоатационни разходи на съответните съоръжения (включително за сепариране и оползотворяване на битови отпадъци); за тон | 2500 | 59,95 | 149875,00 |  |  |  |  |
|  | **Всичко:** |  |  | **245065,00** |  |  |  |  |
| **ІV.** | **"Почистване на улични платна, площади, алеи, паркове и други територии от населените места предназначени за обществено ползване** |  |  |  |  |  |  |  |
| **1.** | Почистване на нерегламентирани сметища; |  |  | 18000,00 |  |  |  |  |
| **2.** | За дейността почистване на уличните платна, площади, алеи, паркове и други територии от населените места, предназначени за обществено ползване се включва персонала ( работна заплата, осигуровки, работно облекло и други), за техника (закупуване, амортизация, гориво, смазочни материали и други), за материали ( препарати, пясък, сол и други) |  |  | 58600,00 |  |  |  |  |
| **3.** | Камион водоноска за измиване на улици - втора употреба |  |  | 156000,00 |  |  |  |  |
|  | **Всичко:** |  |  | **232600,00** |  |  |  |  |
|  | **Общо за всички дейности** |  |  | **1120065,00** |  |  |  |  |
|  |  |  |  |  |  |  |  |  |
|  | **Приложение № 2** |  |  |  |  |  |  |  |
| **ІІ.** | **Разходи по икономически елементи за : "Събиране, включително разделно на битовите отпадъци и транспортирането им до депа или други инсталации и съоръжения за третирането им"** |  | | |  |  |  |  |
| **1.** | Заплати и възнаграждения на персонала, нает по трудови и служебни правоотношения | 116 000,00 лв | | |  |  |  |  |
| **2.** | Задължителни осигурителни вноски от работодатели | 23 200,00 лв | | |  |  |  |  |
| **3.** | Облекло | 2 500,00 лв | | |  |  |  |  |
| **4.** | Материали | 40 000,00 лв | | |  |  |  |  |
| **5.** | Вода, горива и енергия | 65 000,00 лв | | |  |  |  |  |
| **6.** | Разходи за външни услуги | 20 000,00 лв | | |  |  |  |  |
| **7.** | Текущ ремонт | 10 000,00 лв | | |  |  |  |  |
| **8.** | Комадировки | 0,00 лв | | |  |  |  |  |
| **9.** | Разходи за застраховки, други финансови услуги | 13 500,00 лв | | |  |  |  |  |
|  | **Общо за услугата:** | **290 200,00 лв** | | |  |  |  |  |
|  | **Приложение № 3** |  | | |  |  |  |  |
| **ІV.** | **Разходи по икономически елементи за: "Чистота на територии за обществено ползване"** |  | | |  |  |  |  |
| 1. | Заплати и възнаграждения на персонала, нает по трудови и служебни правоотношения | 30 000,00 лв | | |  |  |  |  |
| 2. | Задължителни осигурителни вноски от работодатели | 6 000,00 лв | | |  |  |  |  |
| 3. | Облекло | 600,00 лв | | |  |  |  |  |
| 4. | Материали | 5 000,00 лв | | |  |  |  |  |
| 5. | Вода, горива и енергия | 25 000,00 лв | | |  |  |  |  |
| 6. | Разходи за външни услуги | 5 000,00 лв | | |  |  |  |  |
| 7. | Текущ ремонт | 3 000,00 лв | | |  |  |  |  |
| 8. | Разходи за застраховки, други финансови услуги | 2 000,00 лв | | |  |  |  |  |
| 9. | Камион водоноска за измиване на улици - втора употреба | 156 000,00 лв | | |  |  |  |  |
|  | **Общо за услугата:** | **232 600,00 лв** | | |  |  |  |  |

**ПО ТРЕТА ТОЧКА ОТ ДНЕВНИЯ РЕД**

Отн. взеха:

Е.Екремов: Г-н председател, г-н Мачев се изрази, че е ляво ориентиран, затова ли винаги му давате думата първи? Да благодарим на г-н Ахмедов за подробното разяснение още в първа точка. Предлагам да преминем към гласуване.

Д.Бързев: Искам да предложа на съветниците да поработим не само за увеличение на данъците, но и върху качеството на обслужване. Процента на събираемост е нисък.

А.Пашала: Община Никопол правеше това събиране в предния четири годишен мандат. Но знаете какъв мандат беше с Ковид пандемия, кризи, безработица и т.н. Спря „товаренето“ на данъкоплатците, което в други общини събираемост има чрез ЧСИ. Решението на Общински съвет и Общинска администрация е да не бъдат ощетявани данакоплатците.

Д.Бързев: Съгласен съм, но тежките времена с ковида отминаха, но пак остават тежки. Ние пак товарим хората които си плащат данъците, а тези които не ги плащат не ги закачаме. Аз така го разбирам. Нали така?

А.Ахмедов: Прав си, така е. Въпроса е политически, но вие като общински съветници информирайте по-голям кръг от хора, обяснете им подробно и добросъвестно, че трябва да си платят налозите. Тогава няма да влезем в ролята на ЧСИ. Това от нас зависи, а не да направим справка за недобор и да го предадем човека на ЧСИ. Това ни е най-лесното на нас. Ако ние обясним на хората, които не са плащали от години и са с големи налози, че може да се плати на разсрочено плащане, няма да има проблем. Но не и да им кажем, че след 10 години губи давност и няма да плащат нищо. Затова стигаме до момента в който трябва да вдигаме налозите. Идеята е да се обяснява на хората.

Е.Екремов: Една турска поговорка казва: „Ерген, лесно се развежда“. Бях направил процедурно предложение да прекратим дебата.

Л.Мачев: А българска поговорка казва: „Казана дума, хвърлен камък“. Подкрепям Ви и в продължение правя същото предложение за прекратяване на дебата.

Ив.Савов: Колеги, гласуваме процедурното предложение за прекратяване на дебата, моля гласувайте.

ГЛАСУВАЛИ - 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Колеги, гласуваме проекта за решение */чете проекта за* *решение/.*

На основание чл. 21, ал. 1, т. 7 от Закона за местното самоуправление и местната администрация, чл. 6, ал. 1, буква „а”, чл. 62, чл. 63, чл. 64, ал. 1 и чл. 66, ал. 1 от Закона за местните данъци и такси и глава втора, раздел първи от Наредбата за определянето и администрирането на местните такси и цени на услуги на територията на община Никопол, Общински съвет- Никопол прие следното

**Р Е Ш Е Н И Е:**

**№ 39/28.12.2023г.**

**1.**Общински съвет - Никопол определя размера на таксата за битови отпадъци за община Никопол, **в сила от 01.01.2024 г**., за услугите предоставяни от Община Никопол, както следва:

**1.1.За град НИКОПОЛ**, за дейностите по:

**1.1.1. събиране и транспортиране на битови отпадъци до съоръжения и инсталации за тяхното третиране**;

**1.1.2.** **третиране на битовите отпадъци в съоръжения и инсталации**;

* + 1. **поддържане на чистотата на териториите за обществено ползване**,

както следва:

Таблица № 1 - **За Физически лица, за град Никопол** (в промили, ‰)

|  |  |  |  |  |
| --- | --- | --- | --- | --- |
| **Вид на имота** | **събиране и транспортиране на битови отпадъци до съоръжения и инсталации за тяхното третиране** | **третиране на битовите отпадъци в съоръжения и инсталации** | **поддържане на чистотата на териториите за обществено ползване** | **ОБЩО:** |
| Жилищни имоти | 4.00 | 3.00 | 2.00 | **9.00** |
| Не жилищни имоти | 4.00 | 3.00 | 2.00 | **9.00** |

Таблица № 2 - **За Юридически лица, за град Никопол** (в промили, ‰)

|  |  |  |  |  |
| --- | --- | --- | --- | --- |
| **Вид на имота** | **събиране и транспортиране на битови отпадъци до съоръжения и инсталации за тяхното третиране** | **третиране на битовите отпадъци в съоръжения и инсталации** | **поддържане на чистотата на териториите за обществено ползване** | **ОБЩО:** |
| Жилищни имоти | 4.00 | 3.00 | 3.00 | **10.00** |
| Не жилищни имоти | 4.00 | 3.00 | 3.00 | **10.00** |

* 1. **За НАСЕЛЕНИТЕ МЕСТА от община Никопол (без град Никопол)** – **с. Асеново, с. Бацова махала, с. Въбел, с. Дебово, с. Драгаш войвода, с. Евлогиево, с. Жернов, с. Лозица, с. Любеново, с. Муселиево, с. Новачене, с. Санадиново и с. Черковица**, за дейностите по:
     1. **събиране и транспортиране на битови отпадъци до съоръжения и инсталации за тяхното третиране**;
     2. **третиране на битовите отпадъци в съоръжения и инсталации**;
     3. **поддържане на чистотата на териториите за обществено ползване**,

както следва:

Таблица № 3 - **За Физически лица, за населените места от общината** (в промили, ‰)

|  |  |  |  |  |
| --- | --- | --- | --- | --- |
| **Вид на имота** | **събиране и транспортиране на битови отпадъци до съоръжения и инсталации за тяхното третиране** | **третиране на битовите отпадъци в съоръжения и инсталации** | **поддържане на чистотата на териториите за обществено ползване** | **ОБЩО:** |
| Жилищни имоти | 3.50 | 2.50 | 2.00 | **8.00** |
| Не жилищни имоти | 3.50 | 2.50 | 2.00 | **8.00** |

Таблица № 4 - **За Юридически лица, за населените места** (в промили, ‰)

|  |  |  |  |  |
| --- | --- | --- | --- | --- |
| **Вид на имота** | **събиране и транспортиране на битови отпадъци до съоръжения и инсталации за тяхното третиране** | **третиране на битовите отпадъци в съоръжения и инсталации** | **поддържане на чистотата на териториите за обществено ползване** | **ОБЩО:** |
| Жилищни имоти | 4.00 | 3.00 | 3.00 | **10.00** |
| Не жилищни имоти | 4.00 | 3.00 | 3.00 | **10.00** |

* 1. **За ИМОТИ, НАМИРАЩИ СЕ ИЗВЪН РАЙОНИТЕ**, в които е организирано събиране и извозване на битови отпадъци, за дейностите по:
     1. **третиране на битовите отпадъци в съоръжения и инсталации**;
     2. **поддържане на чистотата на териториите за обществено ползване**,

както следва:

Таблица № 5 - **За Физически лица** (в промили, ‰)

|  |  |  |  |
| --- | --- | --- | --- |
| **Вид на имота** | **третиране на битовите отпадъци в съоръжения и инсталации** | **поддържане на чистотата на териториите за обществено ползване** | **ОБЩО:** |
| Жилищни имоти | 3.00 | 6.00 | **9.00** |
| Не жилищни имоти | 3.00 | 6.00 | **9.00** |

Таблица № 6 - **За Юридически лица** (в промили, ‰)

|  |  |  |  |
| --- | --- | --- | --- |
| **Вид на имота** | **третиране на битовите отпадъци в съоръжения и инсталации** | **поддържане на чистотата на териториите за обществено ползване** | **ОБЩО:** |
| Жилищни имоти | 3.00 | 3.00 | **10.00** |
| Не жилищни имоти | 3.00 | 3.00 | **10.00** |

**2.**Общински съвет – Никопол отменя Решение № 169 от 19.12.2016 г. на Общински съвет – Никопол.

ГЛАСУВАЛИ -13 СЪВЕТНИКА

„ЗА“ – 8 СЪВЕТНИКА / Айлян Пашала, Детелин Иванов, Ерен Екремов, Ивелин Савов, Майдън Сакаджиев, Николай Николаев, Сали Бинбашиев, Цветан Андреев /

„ПРОТИВ“ – 1 СЪВЕТНИК / Красимир Халов/

„ВЪЗДЪРЖАЛИ СЕ“ – 4 СЪВЕТНИКА / Димитър Бързев, Илияна Великова, Любомир Мачев, Моника Георгиева/

**ПО ЧЕТВЪРТА ТОЧКА ОТ ДНЕВНИЯ РЕД**

Отн. взеха:

Л.Мачев: Да преминем към гласуване, понеже в предходната сесия г-н Ахмедов обясни подробно за тази докладна, правя процедурно предложение.

Ив.Савов: Колеги, първо гласуваме процедурното предложение на г-н Мачев, моля гласувайте.

ГЛАСУВАЛИ - 13 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – 1 СЪВЕТНИК

Колеги, гласуваме проекта за решение */чете проекта за* *решение/.*

На основание чл. 21, ал. 1, т. 23 и ал. 2 от Закона за местното самоуправление и местната администрация във връзка с чл. 19, ал. 2 от Закона за автомобилните превози и чл. 16в от Наредба № 2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси и чл. 5, ал. 2, т. 9 от Закона за обществените поръчки, Общински съвет- Никопол прие следното

**Р Е Ш Е Н И Е:**

**№ 40/28.12.2023г.**

1. Общински съвет – Никопол утвърждава Маршрутните разписания на линиите от общинските транспортни схеми, съгласно Приложение № 1 представляващо неразделна част от настоящето решение.
2. Общински съвет – Никопол дава съгласие да се проведе процедура за възлагане на обществен превоз на пътници по утвърдени маршрутни разписания от общинската, областната и републиканската транспортна схема от квотата на Община Никопол по обособени позиции по реда на Закона за обществените поръчки, съгласно Приложение № 2 представляващо неразделна част от настоящето решение, като определя срока на изпълнение на сключените договори за 5 /пет/ години.
3. Общински съвет – Никопол упълномощава Кмета на Община Никопол да проведе процедурата за възлагане на обществен превоз на пътници по утвърдени маршрутни разписания от общинската, областната и републиканската транспортна схема от квотата на Община Никопол по обособени позиции по реда на Закона за обществените поръчки.
4. Общински съвет - Никопол упълномощава Кмета на Община Никопол да предприеме всички необходими правни и фактически действия в изпълнение на настоящото решение.

ГЛАСУВАЛИ - 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**Приложение №1**

**М А Р Ш Р У Т Н О Р А З П И С А Н И Е**

**На автобусна линия :”Въбел - Драгаш Войвода”**

Изпълнява се целогодишно

|  |  |  |  |  |  |  |  |
| --- | --- | --- | --- | --- | --- | --- | --- |
| **Разстояние**  **/км/** | **Час, минути** | | | **Маршрут** | **Час, минути** | | |
| **Пристига** | **Стои** | **тръгва** | **Пристига** | **Стои** | **тръгва** |
| 7 |  |  | 7.30 | Въбел | 07:55 |  |  |
|  | 7.40 |  |  | Драгаш Войвода |  |  | 07:45 |

Обща дължина 7 км.

Общо време за движение 0 ч. 10 мин.

Средна техническа скорост 42.00 км/ч.

Общо време за пътуване 0 ч. 10 мин.

Средна съобщителна скорост 42.00 км/ч.

**Настоящето разписание се възлага от Община Никопол, обл.Плевен на…………..**

**……………………………….., съгласно утвърдената транспортна схема и Договор**

**№……………………………… със срок на действие до …………………………..год.**





**Приложение №1**

**М А Р Ш Р У Т Н О Р А З П И С А Н И Е**

**На автобусна линия :”Бацова Махала - Никопол”**

Изпълнява се целогодишно

|  |  |  |  |  |  |  |  |
| --- | --- | --- | --- | --- | --- | --- | --- |
| **Разстояние**  **/км/** | **Час, минути** | | | **Маршрут** | **Час, минути** | | |
| **Пристига** | **Стои** | **тръгва** | **Пристига** | **Стои** | **тръгва** |
|  |  |  | 06:50 | Бацова Махала | 08:36 |  |  |
| 7 | 06:58 | 1 | 06:59 | Санадиново | 08:27 | 1 | 08:28 |
| 8 | 07:07 | 1 | 07:08 | Новачене | 08:18 | 1 | 08:19 |
| 7 | 07:16 | 1 | 07:17 | Дебово | 08:09 | 1 | 08:10 |
| 4 | 07:21 | 1 | 07:22 | Муселиево | 08:04 | 1 | 08:05 |
| 6 | 07:28 | 1 | 07:29 | Евлогиево | 07:57 | 1 | 07:58 |
| 5 | 07:33 | 1 | 07:34 | Жернов | 07:52 | 1 | 07:53 |
| 6 | 07:41 |  |  | Никопол |  |  | 07:45 |

Обща дължина 43 км.

Общо време за движение 0 ч. 51 мин.

Средна техническа скорост 48.65 км/ч.

Общо време за пътуване 0 ч. 45 мин.

Средна съобщителна скорост 54.54 км/ч.

**Настоящето разписание се възлага от Община Никопол, обл.Плевен на…………..**

**……………………………….., съгласно утвърдената транспортна схема и Договор**

**№……………………………… със срок на действие до …………………………..год.**

 











**Приложение № 1**

**М А Р Ш Р У Т Н О Р А З П И С А Н И Е**

**На автобусна линия : Никопол – Лозица**

Изпълнява се целогодишно

|  |  |  |  |  |  |  |  |
| --- | --- | --- | --- | --- | --- | --- | --- |
| **Разстояние**  **/км/** | **Час, минути** | | | **Маршрут** | **Час, минути** | | |
| **Пристига** | **Стои** | **тръгва** | **Пристига** | **Стои** | **тръгва** |
| **20** |  |  | 11.00 | **Никопол** | 08.18 |  |  |
| **7** | 11.09 | 1 | 11.10 | **Въбел** | 08.48 | 1 | 08.49 |
| **6** | 11.19 | 1 | 11.20 | **Любеново** | 08.39 | 1 | 08.40 |
| **7** | 11.30 |  |  | **Лозица** |  |  | 08.30 |

Обща дължина 20 км.

Общо време за движение 0 ч. 26 мин.

Средна техническа скорост 46.00 км/ч.

Общо време за пътуване 0 ч. 28 мин.

Средна съобщителна скорост 42.85 км/ч.

**Настоящето разписание са възлага от Община Никопол, обл.Плевен на ……………………………………………………………..……….., съгласно утвърдена транспортна схема и Договор № ……………….…………..……………………………… със срок на действие до …………………………………………..…..год.**

**Приложение № 1**

**М А Р Ш Р У Т Н О Р А З П И С А Н И Е**

**На автобусна линия :” Никопол – Черковица”**

Изпълнява се целогодишно

|  |  |  |  |  |  |  |  |
| --- | --- | --- | --- | --- | --- | --- | --- |
| **Разстояние**  **/км/** | **Час, минути** | | | **Маршрут** | **Час, минути** | | |
| **Пристига** | **Стои** | **тръгва** | **Пристига** | **Стои** | **тръгва** |
| 7 |  |  | 15:50 | Никопол | 16:10 |  |  |
|  | 16:00 | 5 |  | Черковица |  |  | 16:00 |

Обща дължина 7 км.

Общо време за движение 0 ч. 10 мин.

Средна техническа скорост 42.00 км/ч.

Общо време за пътуване 0 ч. 10 мин.

Средна съобщителна скорост 42.00 км/ч.

**Настоящето рзписание се възлага от Община Никопол, обл.Плевен на…………..**

**……………………………….., съгласно утвърдената транспортна схема и Договор**

**№……………………………… със срок на действие до …………………………..год.**

**Приложение № 2**

|  |  |  |  |  |  |
| --- | --- | --- | --- | --- | --- |
| **НАИМЕНОВАНИЕ НА ТРАНСПОРТНИТЕ ЛИНИИ** | | | | | |
| **№** | **Общински** | **№** | **Областни** | **№** | **Републикански** |
| 1. | Въбел-Никопол  Никопол - Въбел | 1. | Никопол.Любеново-Плевен  Плевен-Любеново-Никопол | 1. | Никопол-Белене-Свищов  Свищов-Белене-Никопол |
| 2. | Драгаш войвода-Никопол  Никопол-Драгаш войвода | 2. | Никопол.Любеново-Плевен  Плевен-Любеново-Никопол |  | |
| 3. | Никопол-гара Черковица  Гара Черковица-Никопол | 3. | Никопол-Дебово-Плевен  Плевен-Дебово-Никопол |
| 4. | Никопол-Драгаш войвода  Драгаш войвода-Никопол | 4. | Никопол-Дебово-Плевен  Плевен-Дебово-Никопол |
| 5. | Никопол-гара Черковица  Гара Черковица-Никопол | 5. | Никопол-Дебово-Плевен  Плевен-Дебово-Никопол |
| 6. | Никопол-гара Черковица  Гара Черковица-Никопол | 6. | Никопол-Дебово-Плевен  Плевен-Дебово-Никопол |
| 7. | Драгаш войвода-Никопол  Никопол-Драгаш войвода | 7. | Никопол-Гулянци-Плевен  Плевен-Гулянци-Никопол |
| 8. | Лозица-Никопол  Никопол-Лозица | 8. | Никопол-Гулянци-Плевен  Плевен-Гулянци-Никопол |
| 9. | Въбел-Драгаш войвода  Драгаш войвода-Никопол | 9. | Гулянци-Милковица-Никопол  Никопол-Милковица-Гулянци |
| 10. | Никопол-Драгаш войвода  Драгаш войвода-Никопол | 10. | Плевен-Любеново-Никопол  Никопол-Любеново-Никопол |
| 11. | Никопол-Драгаш войвода  Драгаш войвода-Никопол | 11. | Никопол-Евлогиево-Плевен  Плевен-Дебово-Никопол |
| 12. | Бацова махала-Никопол  Никопол-Бацова махала | 12. | Драгаш войвода-Новачене-Плевен  Плевен-Дебово-Никопол |
| 13. | Бацова -Никопол  Никопол-Бацова махала | 13. | Никопол-Любеново-Новачене-Плевен  Плевен-Новачене-Любеново-Никопол |
|  | | | | | |

Като същите са обособенни в следните пакети /позиции/:

**1.Обособена позиция 1/едно/:**

|  |  |  |
| --- | --- | --- |
| **1** | 06:10  18:10 | Въбел – Никопол  Никопол-Въбел |
| **2** | 06:40  11:30 | Никопол-Любеново-Плевен  Плевен-Любеново-Никопол |
| **3** | 13:10  15:10 | Никопол-Любеново-Плевен  Плевен-Любеново-Никопол |
| **4** | 16:30  19:00 | Никопол-Дебово-Плевен  Плевен-Дебово-Никопол |
| **5** | 06:30  17:00 | Драгаш войвода-Никопол  Никопол-Драгаш войвода |
| **6** | 07:30  12:30 | Никопол-Дебово-Плевен  Плевен-Дебово-Никопол |
| **7** | 14:10  14:25 | Никопол-гара Черковица  гара Черковица-Никопол |

**2. Обособена позиция 2/две/:**

|  |  |  |
| --- | --- | --- |
| **1** | 07:00  09:00 | Никопол-Дебово-Плевен  Плевен-Дебово-Никопол |
| **2** | 12:30  12:45 | Никопол-Драгаш войвода  Драгаш войвода-Никопол |
| **3** | 14:00  16:00 | Никопол-Дебово-Плевен  Плевен-Дебово-Никопол |
| **4** | 18:30  18:45 | Никопол-гара Черковица  гара Черковица-Никопол |

**3. Обособена позиция 3/три/:**

|  |  |  |
| --- | --- | --- |
| **1** | 08:30  11:00 | Лозица – Никопол  Никопол - Лозица |
| **2** | 07:30  07:45 | Въбел-Драгаш войвода  Драгаш Войвода - Въбел |
| **3** | 07:45  13:30 | Др.войвода-Новачене-Плевен  Плевен-Новачене-Др.войвода |
| **4** | 15:00  15:20 | Никопол-Др.войвода  Драгаш войвода-Никопол |
| **5** | 07:30  07:45 | Никопол-Драгаш-войвода  Драгаш войвода-Никопол |
| **6** | 11:00  17:00 | Никопол-Любеново-Новачене-Плевен  Плевен-Новачене-Любеново- Никопол |
| **7** | 06:50  07:30 | Бацова махала – Никопол  Никопол – Бацова махала |
| **8** | 08:10  17:20 | Бацова махала – Никопол  Никопол – Бацова махала |
| **9** | 15:50  16:00 | Никопол – Черковица  Черковица -Никопол |

**4. Обособена позици 4/четири/:**

|  |  |  |
| --- | --- | --- |
| **1** | 06:30  17:10 | Плевен-Любеново-Никопол  Никопол-Любеново-Новачене-Плевен |
| **2** | 07:40  07:55 | Никопол-гара Черковица  гара Черковица-Никопол |
| **3** | 09:30  09:45 | Драгаш войвода-Никопол  Никопол- Драгаш войвода |
| **4** | 10:30  15:30 | Никопол-Евлогиево-Плевен  Плевен-Дебово-Никопол |

**5. Обособена позиция 5/пет/:**

|  |  |  |
| --- | --- | --- |
| **1** | 15.00  17.30 | Никопол-Гулянци-Плевен  Плевен-Гулянци-Никопол |
| **2** | 06.40  17.10 | Гулянци-Милковица-Никопол  Никопол-Милковица-Гулянци |
| **3** | 08.00  11.00 | Никопол-Гулянци-Плевен  Плевен-Гулянци-Никопол |

**6. Обособена позиция 6/шест/:**

|  |  |  |
| --- | --- | --- |
| **1** | 07:20  13:30 | Никопол – Свищов  Свищов - Никопол |

**ПО ПЕТА ТОЧКА ОТ ДНЕВНИЯ РЕД**

Без дебат.

Ив.Савов: Колеги, гласуваме проекта за решение */чете проекта за* *решение/.*

На основание чл. 21, ал. 1, т. 11 и ал. 2 и чл. 22 от Закона за местното самоуправление и местната администрация, във връзка с чл. 77 и чл. 124а от Закона за устройство на територията, Общински съвет- Никопол прие следното

**Р Е Ш Е Н И Е:**

**№ 41/28.12.2023г.**

**1.**Дава съгласие за промяна на застроителния и регулациония план на Централна градска част на гр. Никопол чрез изготвянето на ПУП-ПРЗ, като следва:

* На улица „Христо Ботев“ да се намали класа от пети клас – събирателна улица в шести клас – обслужваща улица по одобрения за застроителен и регулационен план на Централна градска част;
* Да се промени уличната регулация на стр. кв. 14 от ОК 22 до ОК 23, като се запази тротоарът с минималните норми за шести клас от 1,50 м., съгласно действащата нормативна уредба;

**2.**Разрешава изработването на ПУП-ПРЗ за изменение на действащият регулационен план, с териториален обхват: „Промяна на уличната регулация на стр. кв. 14 от ОК 22 до ОК 23“

**3.**Възлага на Кмета на Община Никопол да предприеме всички необходими правни и фактически действия по настоящото решение.

ГЛАСУВАЛИ - 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ШЕСТА ТОЧКА ОТ ДНЕВНИЯ РЕД**

Без дебат.

Ив.Савов: Колеги, гласуваме проекта за решение */чете проекта за* *решение/.*

На основание чл. 21, ал. 1, т. 8 от Закона за местното самоуправление и местната администрация, във връзка с чл. 35, ал. 1 от Закона за общинска собственост и чл. 55, ал. 1, т. 1, чл. 58, ал. 1 и чл. 71, ал. 2 от Наредбата № 6 за реда за придобиване, управление и разпореждане с общинско имущество на Община Никопол и Решение № 483 от 23.02.2023 г. на Общински съвет – Никопол за приетата Програма за управление и разпореждане с имоти общинска собственост за **2023** година, Общински съвет- Никопол прие следното

**Р Е Ш Е Н И Е:**

**№ 42/28.12.2023г.**

1. Общински съвет – Никопол дава съгласие да се включи в Програмата за управление и разпореждане с имоти общинска собственост за 2023 година, приета с Решение № 483/23.02.2023 год. в раздел II, т. 1 **„Продажби по реда на чл. 35 от ЗОС – чрез публичен търг или публично оповестен конкурс“ следния имот представен в табличен вид под номер 28 /Двадесет и осем/:**

|  |  |  |  |  |  |  |
| --- | --- | --- | --- | --- | --- | --- |
| **№** | **Описание на имота по АОС** | **Площ /кв.м./** | **Местонахождение на имота** | **Граници на имота** | **АОС № /дата и година** | **Данъчна оценка на имота в лева към 18.12.2023 г.** |
| **1** | полумасивна едноетажна сграда "Работилница" | 95.00 | УПИ VII - 329 /седем римско, триста двадесет и девет арабско/ в строителен квартал 59 /петдесет и девет/ по регулационния план на с. Новачене, общ. Никопол, одобрен със Заповед № 524 от 14.03.1968 г. | от две страни улици, УПИ VIII-328 на Игнат Христов Божинов, Катя Данаилова Цонева и Любомир Данаилов Стефанов, УПИ VI-327 на Деница Филипова Стефанова | 5293 от 16.11.2023 | 5 057.40 |
|  | x | х | x | x |  | **5 057.40** |

1. Общински съвет – Никопол дава съгласие да се извърши разпореждане чрез продажба на недвижим имот общинска собственост представен в следния табличен вид:

|  |  |  |  |  |  |  |
| --- | --- | --- | --- | --- | --- | --- |
| **№** | **Описание на имота по АОС** | **Площ /кв.м./** | **Местонахождение на имота** | **Граници на имота** | **АОС № /дата и година** | **Данъчна оценка на имота в лева към 18.12.2023 г.** |
| **1** | полумасивна едноетажна сграда "Работилница" | 95.00 | УПИ VII - 329 /седем римско, триста двадесет и девет арабско/ в строителен квартал 59 /петдесет и девет/ по регулационния план на с. Новачене, общ. Никопол, одобрен със Заповед № 524 от 14.03.1968 г. | от две страни улици, УПИ VIII-328 на Игнат Христов Божинов, Катя Данаилова Цонева и Любомир Данаилов Стефанов, УПИ VI-327 на Деница Филипова Стефанова | 5293 от 16.11.2023 | 5 057.40 |
|  | x | х | x | x |  | **5 057.40** |

1. Общински съвет – Никопол оправомощава Кмета на Община Никопол да възложи изготвянето на доклад за пазарна оценка на имота, описан в точка две от настоящото решение и същият да внесе за разглеждане и приемане от Общински съвет – Никопол.

ГЛАСУВАЛИ -13 СЪВЕТНИКА

„ЗА“ – 13 СЪВЕТНИКА / Айлян Пашала, Детелин Иванов, Димитър Бързев, Ерен Екремов, Ивелин Савов, Илияна Великова, Красимир Халов, Любомир Мачев, Майдън Сакаджиев, Моника Георгиева, Николай Николаев, Сали Бинбашиев, Цветан Андреев /

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО СЕДМА ТОЧКА ОТ ДНЕВНИЯ РЕД**

Отн. взеха:

Л.Мачев: Имам една молба. Пътя от разклона към с.Новачене е обрасъл с клони и храсти които заемат част от пътното платно. На територията на общината има машина за тази цел. Снощи минах, имаше паднали клони, нека се използва хубавото време и да се почисти. Знам, че това не е работа на общината, но от пътното явно няма да направят нищо по въпроса.

А.Ахмедов: Ако зависи от нас щяхме да го направим отдавна. Това са добри сигнали които подавате.

Е.Екремов: Искам да пожелая на всички вас, весело посрещане на Новата година, крепко здраве и 2024г. да бъде по-добра. Казаха ми хора които слушат сесията, че озвучаването е все едно се чуваме от отвъдното. Моля да се обърне внимание и да се подобри качеството.

Ив.Савов: Колеги, поради изчерпване на дневния ред, закривам днешното четвърто заседание на Общински съвет – Никопол.

Заседанието приключи в 11:30 часа.

**ПРЕДСЕДАТЕЛ ОбС: /п/**

**/Ивелин Савов/**

**ЗАМ.ПРЕДСЕДАТЕЛ ОбС: /п/**

**/Майдън Сакаджиев/**

**ЗАМ.ПРЕДСЕДАТЕЛ ОбС: /п/**

**/Моника Георгиева/**

**ПРОТОКОЛЧИК: /п/**

**/Ралица Александрова/**